stanford-oval/wikipedia huggingface dataset:
עונת 1980/1981 בבונדסליגה
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | באיירן מינכן (אלופה) | 34 | 22 | 9 | 3 | 89 | 41 | 48 | 53 | העפלה לגביע אירופה לאלופות |
| 2. | המבורג | 34 | 21 | 7 | 6 | 73 | 43 | 30 | 49 | העפלה לגביע אופ"א |
| 3. | שטוטגרט | 34 | 19 | 8 | 7 | 70 | 44 | 26 | 46 | העפלה לגביע אופ"א |
| 4. | פ.צ. קייזרסלאוטרן | 34 | 17 | 10 | 7 | 60 | 37 | 23 | 44 | העפלה לגביע אופ"א |
| 5. | איינטרכט פרנקפורט | 34 | 13 | 12 | 9 | 61 | 57 | 4 | 38 | זכייה בגביע הגרמני העפלה לגביע מחזיקות הגביע |
| 6. | בורוסיה מנשנגלדבך | 34 | 15 | 7 | 12 | 68 | 64 | 4 | 37 | העפלה לגביע אופ"א |
| 7. | בורוסיה דורטמונד | 34 | 13 | 9 | 12 | 69 | 59 | 10 | 35 |  |
| 8. | פ.צ. קלן | 34 | 12 | 10 | 12 | 54 | 55 | 1- | 34 |  |
| 9. | בוכום | 34 | 9 | 15 | 10 | 53 | 45 | 8 | 33 |  |
| 10. | קרלסרוהה | 34 | 9 | 14 | 11 | 56 | 63 | 7- | 32 |  |
| 11. | באייר לברקוזן | 34 | 10 | 10 | 14 | 52 | 53 | 1- | 30 |  |
| 12. | דיסבורג | 34 | 10 | 9 | 15 | 45 | 58 | 13- | 29 |  |
| 13. | פורטונה דיסלדורף | 34 | 10 | 8 | 16 | 57 | 64 | 7- | 28 |  |
| 14. | נירנברג | 34 | 11 | 6 | 17 | 47 | 57 | 10- | 28 |  |
| 15. | ארמיניה בילפלד | 34 | 10 | 6 | 18 | 46 | 65 | 19- | 26 |  |
| 16. | מינכן 1860 | 34 | 9 | 7 | 18 | 49 | 67 | 18- | 25 | ירדו ליגה |
| 17. | שאלקה 04 | 34 | 8 | 7 | 19 | 43 | 88 | 45- | 23 | ירדו ליגה |
| 18. | באייר אורדינגן | 34 | 8 | 6 | 20 | 47 | 79 | 32- | 22 | ירדו ליגה |
עונת 1979/1980 בפוטבול ליג

| --- | --- |
 תקופת התחרות:  18 באוגוסט 1979 – 19 במאי 1980 (276 ימים)
 מספר משתתפות:  22
 הזוכה:  ליברפול
 מספר משחקים:  462
 מספר שערים:  1159 (2.51 בממוצע למשחק)
 מלך השערים:  (23) פיל בוייר (סאות'המפטון)
 → 1978/19791980/1981 ←
 
עונת 1979/1980 הייתה העונה ה-81 של הפוטבול ליג שהיא הייתה הליגה האנגלית הבכירה בכדורגל. העונה החלה ב-18 באוגוסט 1979 והסתיימה ב-19 במאי 1980. בעונה זו התחרויות התקיימו בליגה הבכירה, בליגת משנה,  בדיוויזיון השלישי ובדיוויזיון הרביעי.
הליגה הבכירה כללה 22 קבוצות. קריסטל פאלאס (בפעם הראשונה בתולדות המועדון), ברייטון אנד הוב אלביון (בפעם הראשונה בתולדות המועדון) וסטוק סיטי היו הקבוצות שעלו מליגת משנה.
עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר.
ליברפול זכתה באליפות בפעם ה-12 בתולדות המועדון.
בסוף העונה לליגת משנה ירדו בריסטול סיטי, דרבי קאונטי ובולטון וונדררס. במקומן לליגה הבכירה עלו לסטר סיטי, סנדרלנד ובירמינגהאם סיטי.
כדורגלנים מצטיינים

פיל בוייר מסאות'המפטון כבש 23 שערים וזכה בתואר מלך השערים.
טרי מקדרמוט מליברפול זכה בפרס כדורגלן השנה של התאחדות עיתונאי הכדורגל האנגלית.
טרי מקדרמוט מליברפול זכה בפרס כדורגלן השנה שהוענק על ידי התאחדות שחקני הכדורגל.
לראשונה התואר הוענק לאותו כדורגלן.
טבלת הליגה

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| 1 | ליברפול | 42 | 25 | 10 | 7 | 81 | 30 | 51 | 60 | זכייה בליגה  העפלה לגביע האלופות |
| 2 | מנצ'סטר יונייטד | 42 | 24 | 10 | 8 | 65 | 35 | 30 | 58 | העפלה לגביע אופ"א |
| 3 | איפסוויץ' טאון | 42 | 22 | 9 | 11 | 68 | 39 | 29 | 53 | העפלה לגביע אופ"א |
| 4 | ארסנל | 42 | 18 | 16 | 8 | 52 | 36 | 16 | 52 |  |
| 5 | נוטינגהאם פורסט | 42 | 20 | 8 | 14 | 63 | 43 | 20 | 48 | העפלה לגביע האלופות   כמחזיקת הגביע |
| 6 | וולברהמפטון וונדררס | 42 | 19 | 9 | 14 | 58 | 47 | 11 | 47 | העפלה לגביע אופ"א |
| 7 | אסטון וילה | 42 | 16 | 14 | 12 | 51 | 50 | 1 | 46 |  |
| 8 | סאות'המפטון | 42 | 18 | 9 | 15 | 65 | 53 | 12 | 45 |  |
| 9 | מידלסברו | 42 | 16 | 12 | 14 | 50 | 44 | 6 | 44 |  |
| 10 | וסט ברומיץ' אלביון | 42 | 11 | 19 | 12 | 54 | 50 | 4 | 41 |  |
| 11 | לידס יונייטד | 42 | 13 | 14 | 15 | 46 | 50 | 4- | 40 |  |
| 12 | נוריץ' סיטי | 42 | 13 | 14 | 15 | 58 | 66 | 8- | 40 |  |
| 13 | קריסטל פאלאס | 42 | 12 | 16 | 14 | 41 | 50 | 9- | 40 |  |
| 14 | טוטנהאם הוטספר | 42 | 15 | 10 | 17 | 52 | 62 | 10- | 40 |  |
| 15 | קובנטרי סיטי | 42 | 16 | 7 | 19 | 56 | 66 | 10- | 39 |  |
| 16 | ברייטון אנד הוב אלביון | 42 | 11 | 15 | 16 | 47 | 57 | 10- | 37 |  |
| 17 | מנצ'סטר סיטי | 42 | 12 | 13 | 17 | 43 | 66 | 23- | 37 |  |
| 18 | סטוק סיטי | 42 | 13 | 10 | 19 | 44 | 58 | 14- | 36 |  |
| 19 | אברטון | 42 | 9 | 17 | 16 | 43 | 51 | 8- | 35 |  |
| 20 | בריסטול סיטי | 42 | 9 | 13 | 20 | 37 | 66 | 29- | 31 | ירדה ליגה |
| 21 | דרבי קאונטי | 42 | 11 | 8 | 23 | 47 | 67 | 20- | 30 | ירדה ליגה |
| 22 | בולטון וונדררס | 42 | 5 | 15 | 22 | 38 | 73 | 35- | 25 | ירדה ליגה |
סצנת קנטרברי

| --- | --- |
 מקורות סגנוניים:  רוק מתקדם, ג'אז פיוזן, מוזיקה אוונגרדית, מוזיקה פסיכדלית
 מקורות תרבותיים:  סוף שנות ה-1960, קנטרברי, הממלכה המאוחדת
 
סצנת קנטרברי הוא ז'אנר של רוק מתקדם שמקורו בעיר קנטרברי שבאנגליה בשנות ה-60 המאוחרות ובשנות ה-70 המוקדמות של המאה ה-20. הז'אנר מתבסס על ג'אז, רוק, מוזיקה קלאסית, פיוז'ן וסוגי מוזיקה עתיקים למיניהם.
היסטוריה

בשנת 1960 הגיע ביטניק אוסטרלי בשם דייוויד אלן להתגורר באכסניה של הוריו של רוברט וויאט בעיירה לידן אשר במחוז קנט. הוא הביא איתו אוסף של אלבומי ג'אז ומתופף בשם ג'ורג' ניידורף, שלימד את וויאט כיצד לתופף. בשנת 1963 ייסדו אלן, וויאט ויו הופר בלונדון את ה"Daevid Allen Trio". כאשר אלן עובר לצרפת, הקימו וויאט והופר את הלהקה "The Wilde Flowers".
ההרכב המקורי החזיק מעמד עד 1966, אז פרשו שניים מחבריו, רוברט וויאט וקווין איירס, ופתחו הרכב משלהם בשם סופט מאשין. יחד עם דייוויד אלן ומייק רטלדג'. הסופט מאשין יצרו רוק אוונגרדי מהול בג'אז. יתר חברי להקת הוויילד פלאוורס, ריצ'רד סינקלייר, דייוויד סינקלייר ופיי הייסטינגס יצרו הרכב חדש המכונה קרוואן.
סצנת הקנטרברי ידועה גם בשל רוטציה של הנגנים בין ההרכבים השונים. לדוגמה, ריצ'רד סינקלייר ניגן בשלבים שונים של הקריירה שלו עם להקות מגוונות כגון The Wilde Flowers, קאמל, קרוואן, הטפילד אנד דה נורת' ואפילו תקופה קצרה בגילגמש. בן דודו דייב סינקלייר ניגן בקרוואן, בקאמל, במאטצ'ינג מול ובהטפילד אנד דה נורת'. רוברט וויאט ניגן עם Wilde Flowers, עם סופט מאשין, עם מאצ'ינג מול ובנוסף הוציא אלבומים רבים בקריירת סולו. דייוויד אלן הקים בנוסף את להקת גונג, גם היא מהחשובות בז'אנר.
עידו מרקוס

עידו מרקוס (נולד ב-16 ביולי 1979) הוא אמן, אוצר ואספן ישראלי. עוסק בכמה תחומי, ובהם רישום, ציור, מיצב וצילום.
מרקוס ידוע בסדרות מיצבי המיניאטורות השונות שלו, המציגות מאות ציורים שנוצרו בתקופות שונות. מיצגים אלה הוצגו ברחבי הארץ והעולם, ונמצאים באוספים רבים.
ביוגרפיה

עידו מרקוס נולד בבוסטון שבארצות הברית בשנת 1979. הוא עלה ארצה ב-1979 וגדל בהרצליה, למד צילום בתיכון ויצו צרפת בתל אביב ושירת כצלם ועורך צבאי במודיעין. כיום חי ויוצר בעיר חיפה.
כילד עסק בעיקר בצילום וקולאז' אך בהמשך עבר לרישום, ציור ומיצב.
עבודותיו עוסקות במקומי ובגלובלי גם יחד, ונוצרות בשלל סגנונות, מדיומים ודרכי תצוגה. הן מאופיינות בתנועה ובדחיסות, ועוסקות לא פעם במתח שבין הדימוי האיקוני היחיד לריבוי הדיגיטלי. זאת, בזיקה לתאוריות דיגיטקסטואליות ולמתח שבין האישי והפומבי, המזוהה והאנונימי, הפיגורטיבי והמופשט. בחירתו של מרקוס לעבוד עם חומרים שהוא אוסף מהרחוב ומרחבי הרשת מחברת גם היא בין האישי לכללי, ומדגישה את הטשטוש הנוצר ביניהם בעידן הדיגיטלי עתיר הדימויים.
מרקוס הציג תערוכות יחיד והשתתף בתערוכות קבוצתיות במוזיאונים וגלריות בישראל וברחבי העולם.
לימודים

1995-1997 לימודי צילום, תיכון ויצו צרפת, תל אביב.
2002-2003 לימודי רישום וציור, ב-SVA, ניו-יורק.
2005-2008 לימודי אמנות, סיים בהצטיינות באמנות, המדרשה לאומנות וחינוך, מכללת בית ברל.
2011-2013 לימודי תואר ראשון באמנות ויצירה, אוניברסיטת חיפה.
תערוכות וירידים > תערוכות יחיד

2009 - רישומים וציורים-2007–2009 גלריה רו ארט, תל אביב.
2011 - "בקטנה" גלריה יאיר, תל אביב.
2011 - “יד אחרת" גלריה קיבוץ לוחמי הגטאות.
2012 - ״דרך חור הסיכה״, גלריה הסף, ניו דלהי, הודו.
2013 - ״טיוטא״ גלריה לאמנות, קריית טבעון.
2014 - "סרפדים" גלריה יאיר, תל אביב.
2016 - ״גליץ״ גלריה רוטשילד לאמנות, תל אביב.
2017 - "רכילות", גלריה רוטשילד לאמנות, תל אביב.
2018- ״האחרים״, גלריה יאיר, תל אביב.
2018- ״עניין משפחתי״, גלריה זימאק, תל אביב.
2019- ״התהלוכה״, גלריה פורטה, תל אביב.
2020 - ״הליכות אדם״, גלריה קיבוץ לוחמי הגטאות
2020-וריאציות על jpg_1967, מוזיאון הרצליה לאמנות עכשווית, אוצרת: אילנית קונופני
תערוכות וירידים > מבחר תערוכות קבוצתיות

2010 - "ומה לעשות עם ציור במאה ה-21" מוזיאון חיפה לאמנות, חיפה.
2012 - "02-03-04" מוזיאון חיפה לאמנות, חיפה.
2013 - "חי או מת", תל אביב.
2013 - "דיבוק", תערוכה זוגית, פיינברג פרוג'קטס, תל אביב.
2013 - "זמן קסם" מוזיאון אשדוד לאמנות, אשדוד.
2014 - המרכז לאמנות סרסוטה, פלורידה, ארצות הברית.
2016 - קבוצתית מאוסף גלריה-זימאק תל אביב.
2016 - הביאנלה לרישום, בית האמנים, ירושלים.
2017 - סלון ציור, גלריה הקוביה, ירושלים.
2019 - בסימן ציור מוזיאון פתח-תקוה לאמנות
תערוכות וירידים > ירידים

2012 - יריד לאמנות עכשווית ניו דלהי, הודו.
2013 - צבע טרי 6, תל אביב.
2014 - ART MIAMI.
2014 - ART TORONTO.
2018- צבע טרי 10, תל אביב
2020 - Parallel Vienna art fair
אוספים

תירוש - ST Art
BAAD, תל אביב
Z-A Art collection
אוסף גלריה יאיר
אוסף גלריה רו-ארט
אוסף גלריה רוטשילד
אוסף בנק לאומי
אוצרות

2010 - "תוגה" תם גולדברג/נגה שץ, גלריה האגף, חיפה.
2011 - "פולחן האביב" 6 אמנים צעירים, גלריה רו ארט, תל אביב.
2012 - "כיכר פריז" מוזיאון חיפה לאמנות, חיפה.
2014 - "הירח הוא פצע בשמיים" רחל קיני/טליה קינן האגף השני, חיפה.
2015 - ״ארמון התרבות״ גלריה שער 3, חיפה.
2016 - "פנטזיה מבטון" גלריה זימאק, תל אביב.
2019 - טליה בן אבו תערוכת יחיד, מוזיאון קופפרמן, קיבוץ לוחמי הגטאות
2019-״מהומה״, מוזיאון קופפרמן, קיבוץ לוחמי הגטאות
הערות שוליים

↑  www.Iddomarkus.com, iddomarkus.com (באנגלית)
↑  אלעד בילו, "אני לוחש ציורים", באתר כלכליסט, 19 באפריל 2016
↑  Iddo Markus, iddomarkus.tumblr.com (ארכיון)
↑  TheArtLab - עידו מרקוס, באתר TheArtLab
ספרטק פרימוריה ולדיווסטוק

סמל הקבוצה בעבר
ספרטק פרימוריה וולדיווסטוק (ברוסית: Спартак-Приморье) היא קבוצת כדורסל רוסית מהעיר ולדיווסטוק במזרח רוסיה, שייצגה את מחוז פרימוריה. עד 2003 נקראה בשם "ספרטק וגוא"ס". התקיימה עד 2021.
היסטוריה

הקבוצה הוקמה בשנת 1999 ושיחקה באליפויות אזוריות ובליגת המשנה הרוסית בכדורסל עד 2004.
בעונת 2005 הקבוצה שיחקה בליגת העל הרוסית בכדורסל, ב-2007 העפילה ליורוקאפ, אך בשל הדרישה לארח את משחקי הבית במוסקבה סירבה הקבוצה להשתתף במפעל האירופי ולא שיחקה בו. בעונת 2008/09 סיימה במקום ה-11 בליגה הסדירה וסירבה לשחק בטורניר הכרעה על מקומות 9–12 והורדה למקום ה-12 והודחה לליגת המשנה.
בעונת 2010/2011 העפילה הקבוצה לפלייאוף ליגת המשנה הרוסית וניצחה בגמר את אוניברסיטט יוגרה סורגוט והייתה לאלופת ליגת המשנה הרוסית, מה שהבטיח את העפלתה לליגה הבכירה וחזרה לליגת העל, זאת על חשבון דינמו מוסקבה שהודחה.
בעונת 2011/12, הגיעה הקבוצה עד לגמר גביע הרוסי והפסידה לקבוצת קרסניה קריליה סמרה בתוצאה 84:62. בעונת 2013/14 שבה להתמודד בליגת המשנה הרוסית בכדורסל. בעונת 2016/2017 סיימה במקום השלישי ובעונת 2017/2018 זכתה באליפות הסופרליגה הרוסית בכדורסל, לאחר שגברה על סמרה בסדרת הגמר.
את עונת 2019/2020 הקבוצה סיימה במקום הראשון בעונה הסדירה של הסופרליגה הרוסית בכדורסל והתאחדות הכדורסל הרוסית אולצה להפסיק את העונה בעקבות התפרצות מגפת הקורונה והעונה נעצרה. בהמשך הוכרזה ספרטק-פרימוריה לאלופת הליגה.
בעקבות התפרצות נגיף הקורונה ברוסיה ממשלת פרימוריה הודיעה על הפסקת תקצוב הספורט המקצועני, במה שהותיר את ספרטק פרימוריה ללא מימון לעונת 2020/2021.
הישגים לפי עונה

| עונה | ליגה | מיקום |
| --- | --- | --- |
| 1999/00 | אליפות אזורית | ‏1 |
| 2000/01 | הליגה הבכירה | 4 |
| 2001/02 | אליפות אזורית | ‏1 |
| 2002/03 | הליגה הבכירה | 2 |
| 2003/04 | סופרליגה ב' | 4 |
| 2004/05 | סופרליגה ב' | ‏1 |
| 2005/06 | ליגת העל | 9 |
| 2006/07 | ליגת העל | 7 |
| 2007/08 | ליגת העל | 8 |
| 2008/09 | ליגת העל | 12 |
| 2009/10 | סופרליגה | 5 |
| 2010/11 | סופרליגה | ‏1 |
| 2011/12 | ליגת העל | 7 |
| 2012/13 | ליגת העל | 9 |
| 2013/14 | סופרליגה | 3 |
| 2014/15 | סופרליגה | 2 |
| 2015/16 | סופרליגה | 6 |
| 2016/17 | סופרליגה | 3 |
| 2017/18 | סופרליגה | ‏1 |
| 2018/19 | סופרליגה | 9 |
| 2019/20 | סופרליגה | ‏1 |
תארים והישגים

הסופרליגה הרוסית בכדורסל
אלופת הליגה (4): 2004/2005, 2010/2011, 2017/2018, 2019/2020
הגביע הרוסי:
גמר: 2012
הערות שוליים

↑  "Восток-65" стал шестым в Суперлиге, чемпион — "Спартак-Приморье"
↑  Правительство Приморского края // Новости // Заключение контрактов с игроками в профессиональных спортклубах Приморья в сезоне 2020-2021 приостанавливается
עוגת חתונה

עוגת חתונה לבנה מסורתית - בחתונתם של רונלד וננסי רייגן
עוגת חתונה מודרנית
עוגת חתונה היא עוגה מסורתית המצופה בדרך כלל בבצק סוכר ומוגשת לאחר טקס החתונה במהלך קבלת הפנים הנערכת לאורחים.
מסורות ומנהגים

בתרבות המערבית, עוגת החתונה היא עוגה גדולה המקושטת בעיטורי סוכר ומרציפן, ולרוב כוללת מספר קומות בגדלים ההולכים וקטנים, המונחות אחת על השנייה, לעיתים עם מרווחים ועמודים תומכים בין קומה לקומה. יש השמים דמויות של החתן והכלה בראש העוגה (ולעיתים הדמויות עשויות מחומרים הניתנים לאכילה).
בתרבות המערבית נהוג שהכלה והחתן יחד פורסים את הפרוסה הראשונה של העוגה. מנהג זה מקורו במנהג הקדום בו הכלה פורסת את העוגה ומגישה אותה למשפחת החתן על מנת לסמל את כניסתה למשפחה זו.
לפי מסורת אחרת, הכלה והחתן מאכילים זה את זו בפרוסה הראשונה על מנת לסמל את מחויבותם האחד לשני.
ישנה אמונה לפיה אורחות החתונה הרווקות הלוקחות חלק מהעוגה וישנות כשהעוגה תחת ראשן, תחלומנה על הגבר עמו תינשאנה.
לפי מנהג בריטי מקובל, חלק מעוגת החתונה נשמר בעקבות החתונה לטקס ההטבלה של הבן הראשון של בני הזוג. עוגות חתונה אלה הן עוגות פירות באלכוהול המסוגלות להישמר זמן רב.
היסטוריה

מקורה של עוגת החתונה במנהג מימי הביניים לפיו אורחי החתונה נהגו להביא לזוג הנישא עוגה במתנה. עוגות אלה נערמו בערימה יחד - ולמעשה שימשו הבסיס למטבחם של הזוג הנישא.
גם קודם למנהג זה נהגו בחתונות לאכול עוגות, עוגיות ומגדנות אחרות. בחתונות רומיות נהגו לחלק לאורחים מיני מתיקה.
מאחר שעד לתחילת המאה ה-20 לא היו אמצעי קירור, ומאחר והכנת עוגת החתונה ארכה זמן רב, נהגו להכין החל מימי הביניים סוג עוגות אשר יצליח לעמוד זמן רב מבלי להעלות עובש. עוגה זו הייתה עוגת פירות שהושרתה זמן רב באלכוהול (בדרך כלל בליקר), ולאחר מכן צופתה ציפוי סוכר ושומן אשר הגן על העוגה.
ההשראה לעוגת הקומות בעת המודרנית הייתה צריח כנסיית סט מרי לה בו שבלונדון.
המלך הנרי השמיני אף חוקק חוק שקבע את מרכיבי עוגת החתונה (וביחוד את כמות הסוכר בה) על מנת לקבע את המיסים על הסוכר.
עיטורי עוגת החתונה

בתרבות המערבית נהוג לשים בראש עוגת החתונה פסלים של חתן וכלה בלבוש חתונה (הכלה בשמלת כלה לבנה, והחתן בחליפת שרד שחורה - לרוב בטוקסידו).
מנהג זה הפך פחות פופולרי במשך השנים, וכיום נהוג ליצור עוגות חתונה עם עיטורים המתאימים לאישיות החתן והכלה (כך לדוגמה קיימות עוגות חתונה שבראשם שמים בובות אלביס פרסלי או מיקי מאוס ומיני מאוס).
בחתונות חד-מיניות יש השמים בהתאם בראש עוגת החתונה שני חתנים או שתי כלות.
בישראל

בעבר נאפו גם בישראל עוגות חתונה בסגנון המערבי, ולעיתים במקומן או בנוסף להן - חלה קלועה גדולה. כיוון שמסיבת החתונה כללה לרוב ארוחה בשרית כשרה, העוגה הוכנה כפרווה. עוגות החתונה תופסות מקום של כבוד כחלק מרכזי וחשוב בחתונה. יש אף זוגות ישראלים המאמצים את המנהג של שמירת העוגה עד ליום הנישואים הראשון או עד ללידת הילד הבכור.
בחתונות דתיות נהוגה עדיין חלה קלועה, וטעימה ממנה נחשבת כסגולה.
ראו גם

קבלולי (לחם כלולות) - עוגת כלולות של יהדות גאורגיה, חלק מריקוד הקבלולי שלאחר החופה.
קק לאפיס סראוואק - עוגת חתונה מאינדונזיה
הערות שוליים

↑  תמונה של עוגת חתונה הומוסקסואלית.
| רשימת עוגות |
| --- | --- | --- |
| עוגות חמאה | עוגת מזון השטן • עוגת חמאה דביקה • עוגת פאונד |  |
| עוגות גבינה | אוסטקהקה |  |
| עוגות שוקולד | עוגת היער השחור • עוגת צ'נטילי • עוגת שוקולד ללא קמח • עוגת פאדג' • עוגת גאראש • עוגת שוקולד גרמנית • עוגת ג'ופרה • קלאדקהקה • עוגת שוקולד מותך • זאכרטורטה • טורטה קפרזה • טורטה סטבלי • פיטיבייה • אקלר |  |
| עוגות פירות | לחמנייה שחורה • בולו ריי • עוגת גזר • עוגת גנואה • עוגת דובדבנים • עוגת דאנדי • טארט טאטן • עוגת ירח • פנפורטה • שטרודל • עוגת תפוחים יהודית • עוגת תות |  |
| עוגות שכבות | עוגת מזון מלאכים • באקויט גאטאו • דאקוויז • דובוש • טורט אסטרהאזי • עוגת חלב חם • עוגת קייב • עוגת מריה לואיז • קרמשניט • עוגת הנסיכה • פרינצרגנטנטורטה • עוגת קשת בענן • קק לאפיס סראוואק • ספקקואק • טורט |  |
| עוגות חלולות | באומקוכן • קורטוש • סקאז • ספטטאקהקה • טרדלניק |  |
| עוגות ספוג | באן בו • עוגת באטנברג • בוסטון קרים פאי • שארלוט • עוגת שיפון • דונאוולה • קארנץ • פרנץ' פנסי • עוגת צפרדע • עוגת למינגטון • מדריה • מנטאקאדס • עוגת שיש • עוגת אופרה • עוגת פנדן • עוגה עטופה בנייר • עוגת קטיפה אדומה • עוגת ראם • שורטקייק • עוגת תבלינים • טרס לצ'ס • עוגה הפוכה • עוגת אגוזים וקפה • עוגת דבש |  |
| עוגות בצק עלים | טארט טאטן • סנט אונורה • פיטיבייה • שטרודל |  |
| עוגות קצף | עוגת מזון מלאכים • קסטלה • ז'נואז • בישקוט • עוגיית מדלן • מקצפת • רולדה |  |
| עוגות שמרים | עוגת אקלס • באבקה • לחם בננה • עוגת בנבורי • דובשנית • עוגת וולש • עוגת עקיצת הדבורה • פאנדורו • צ'ורליי • עוגת קברות זבובים • ראם באבה • שטראוסקלוצ'ן • עוגת תמר מצוי ואגוזים |  |
| עוגות אחרות | עוגת יום הולדת • עוגת חתונה • עוגת ליל כל הקדושים • ברמברק |  |
| --- | --- |
בקרת זהויות :  LNB: 000304783 
זוג נשוי פורס יחד את העוגה.
עונת 1979/1980 בסרייה א'

| --- | --- |
שחקני אינטר חוגגים את הזכייה באליפות
שחקני אינטר חוגגים את הזכייה באליפות
 תקופת התחרות:  16 בספטמבר 1979 – 11 במאי 1980 (239 ימים)
 מספר משתתפות:  16
 הזוכה:  אינטר
 מספר משחקים:  240
 מספר שערים:  452 (1.88 בממוצע למשחק)
 מלך השערים:  16 - רוברטו בטגה, יובנטוס
 → 1978/19791980/1981 ←
עונת 1979/1980 בסרייה א' הייתה העונה ה-78 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-16 בספטמבר 1979 והסתיימו ב-11 במאי 1980.
בליגה השתתפו 16 קבוצות והיא התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.
אודינזה, קליארי ופסקארה היו הקבוצות שעלו מהליגה השנייה.
אינטר סיימה את הליגה במקום הראשון וזכתה באליפות ה-12 בתולדות המועדון.
במרץ 1980 לנודע משטרת המס האיטלקית על מעורבות מספר כדורגלנים בקבלת כספים תמורת הפסד קבוצתה. לאחר סיום החקירה הוחלט על עונשים הבאים:
מילאן - נשלחה לסרייה ב'
לאציו - נקנסה ב-10 מיליון לירות ונשלחה לסרייה ב'
אבלינו - נקנסה ב-5 נקודות בעונת 1980/1981
בולוניה - נקנסה ב-5 נקודות בעונת 1980/1981
פרוג'ה - נקנסה ב-5 נקודות בעונת 1980/1981
פלרמו - נקנסה ב-5 נקודות בעונת 1980/1981 בסרייה ב'
טאראנטו - נקנסה ב-5 נקודות בעונת 1980/1981 בסרייה ב'
בסיום העונה נשרו לסרייה ב' פסקארה, מילאן ולאציו. במקום הקבוצות שירדו לסרייה א' העפילו קומו, פיסטוייזה וברשה.
טבלת הליגה

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| 1. | אינטר  | 30 | 14 | 13 | 3 | 44 | 25 | 19 | 41 | זכייה בליגה   העפלה לגביע אירופה לאלופות |
| 2. | יובנטוס | 30 | 16 | 6 | 8 | 42 | 25 | 17 | 38 | העפלה לגביע אופ"א |
| 3. | טורינו | 30 | 11 | 13 | 6 | 26 | 15 | 11 | 35 | העפלה לגביע אופ"א |
| 4. | אסקולי | 30 | 11 | 12 | 7 | 35 | 28 | 7 | 34 |  |
| 5. | פיורנטינה | 30 | 11 | 11 | 8 | 33 | 27 | 6 | 33 |  |
| 6. | רומא | 30 | 10 | 12 | 8 | 34 | 35 | 1- | 32 | זכייה בגביע איטליה  העפלה לגביע אירופה למחזיקות גביע |
| 7. | בולוניה | 30 | 8 | 14 | 8 | 23 | 24 | 1- | 30 |  |
| 8. | קליארי | 30 | 8 | 14 | 8 | 27 | 29 | 2- | 30 |  |
| 9. | פרוג'ה | 30 | 9 | 12 | 9 | 27 | 32 | 5- | 30 |  |
| 10. | נאפולי | 30 | 7 | 14 | 9 | 20 | 20 | 0 | 28 |  |
| 11. | אבלינו | 30 | 7 | 13 | 10 | 24 | 32 | 8- | 27 |  |
| 12. | קטנזרו | 30 | 5 | 14 | 11 | 20 | 34 | 14- | 24 |  |
| 13. | אודינזה | 30 | 3 | 15 | 12 | 24 | 38 | 14- | 21 |  |
| 14. | פסקארה | 30 | 4 | 8 | 18 | 18 | 44 | 26- | 16 | ירדה ליגה |
| 15. | מילאן | 30 | 14 | 8 | 8 | 34 | 19 | 15 | (36) | ירדה ליגה |
| 16. | לאציו | 30 | 5 | 15 | 10 | 21 | 25 | 4- | (25) | ירדה ליגה |
כדורגלנים מצטיינים

רוברטו בטגה, שחקנה של יובנטוס, כבש 16 שערים וזכה בתואר מלך השערים.
ספרטק סובוטיצה (כדורסל)

| --- | --- |

 מידע כללי
 תאריך ייסוד:  1945 
 מדינה:  סרביה 
 אולם ביתי:  (2,000 מושבים)
 ליגה:  ליגת העל הסרבית בכדורסל הליגה האדריאטית
 צבעי תלבושת:  כחול ולבן
 www.kkspartak.rs
 
מועדון כדורסל ספרטק סובוטיצה (בסרבית: Košarkaški klub Spartak Subotica; בסרבית קירילית: Кошаркашки клуб Спартак Суботица) הוא מועדון כדורסל מסובוטיצה שבסרביה המשחק בליגת העל הסרבית בכדורסל ובליגה האדריאטית.
היסטוריה

מועדון ספרטק סובוטיצה הוקם בשנת 1945 ונקרא על שמו של יובאן מיקיץ', שכונה "ספרטק", אתלט אולימפי שהתחרה בקפיצה משולשת בתחרויות האתלטיקה באולימפיאדת ברלין (1936) והפך למנהיג הפרטיזנים בסובוטיצה במהלך מלחמת העולם השנייה. הוא נחשב לגיבור מקומי ונהרג בשנת 1944 במהלך הקרבות באזור.
עד 1991, במהלך תקופת קיומה של הרפובליקה הפדרלית הסוציאליסטית של יוגוסלביה, לא השתתפה הקבוצה בליגת העל היוגוסלבית, ורק בעונת 1991/92, לאחר התפרקות יוגוסלביה, עלתה לליגה הבכירה לראשונה בתולדותיה ושיחקה בליגת העל של סרביה ומונטנגרו בכדורסל. בעונת 1992/93 סיימה במקום השלישי בליגה, אחרי הכוכב האדום ופרטיזן בלגרד. ב-1995 הגיעה הקבוצה לגמר הגביע היוגוסלבי בכדורסל, בו הפסידה 81–84 לפרטיזן.
בעונת 1995/1996 ערכה ספרטק את הופעת הבכורה שלו במסגרות האירופיות כשהשתתפה בגביע האירופי. היא ניצחה את קלוז'-נאפוקה בסיבוב הראשון אך הודחה בידי בני הרצליה 155–156 בסיכום שני המשחקים. הקבוצה הופיעה גם בגביע קוראץ' בעונות 1996/1997 ו-1997/1998, אז העפילה לשלב הבתים.
בעונת 1999/00 העפילה הקבוצה לגביע קוראץ', אך פרשה בעקבות מבצע כוח מאוחד במסגרתו הפציצו כוחות נאט"ו את הרפובליקה הפדרלית של יוגוסלביה במלחמת קוסובו. הקבוצה סיימה את העונה במקום ה-11 והלפני אחרון בליגה המקומית, וירדה לליגה השנייה. ספרטק חזרה תוך עונה אחת בלבד לליגת העל, אך ירדה בסיום עונת 2004/05. בעונת 2006/07 ירדה הקבוצה לליגה השלישית ושיחקה בה במשך שלוש עונות, עד שחזרה לליגת המשנה הסרבית בכדורסל בסיום עונת 2010/11.
ב-2014 חזרה סובוטיצה לליגת העל הסרבית בכדורסל ושיחק בה במשך חמש עונות, עד שירדה לליגת המשנה בסיום עונת 2018/19. בעונת 2019/20, שבוטלה בעקבות מגפת הקורונה בסרביה, הורדה הקבוצה לליגה הרביעית לאחר שלא כיסתה את חובותיה, אך בקיץ 2021 תפסה את מקומה של ק.ק. פייר פליי בליגת המשנה. בסיום עונת 2022/23 זכתה ספרטק באליפות הליגה השנייה וחזרה לליגת העל.
בעונת 2023/24 השתתפה סובוטיצה בליגה האדריאטית השנייה וזכתה באליפות, והחל מעונת 2024/2025 תשתתף בליגה האדריאטית הראשונה.
שחקנים

סרביה ניקולה קאליניץ'
תארים והישגים

זכייה (1): 2023/24
זכייה (1): 2021/22
זכייה (1): 2022/23
סגנות (1): 1994/95
הערות שוליים

↑  Košarka: Spartak izbačen iz Druge lige zbog dugovanja i niza administrativnih neregularnosti u radu Kluba, [כדורסל: ספרטק הודחה מהליגה השנייה עקב חובות וסדרה של אי סדרים מנהליים בעבודת המועדון], ‏30 באוגוסט 2020 (בסרבית)
↑  Niški klub od posebnog značaja postaje subotički - KSS odobrio Fer pleju pripajanje Spartaku, Južne vesti, [המועדון בעל החשיבות המיוחדת מניש הופך לסובוטיצה – KSS אישרה את הצטרפות פייר פליי לספרטק], ‏26 במאי 2021 (בסרבית)
עידו מירון

עידו מירון (נולד ב-1975) הוא שחיין עבר ישראלי, אלוף ישראל ושיאן ישראל בשחייה במשחי הגב. ייצג את ישראל באליפות אירופה (שפילד 1993). בעל שתי מדליות כסף מהמכביה הארבע-עשרה (1993).
ביוגרפיה

מירון נולד וגדל במושב מולדת התאמן בקבוצות הפועל גלבוע ומכבי חיפה, בהדרכתו של ארנון אבני.
ביוגרפיה > 1989

באליפות ישראל בשחייה שנערכה בווינגייט באוגוסט 1989 זכה מירון במדליית ארד, במשחה ל-200 מטר גב בתוצאה של 2:17.58 דקות, אחרי אליאב טל מהפועל נתניה (2:12.37 דקות) וגלעד רפאלי מהפועל בני שמעון (2:15.05 דקות).
ביוגרפיה > 1992 > אלוף ושיאן ישראל

באליפות ישראל בשחייה שנערכה בווינגייט ב-30 במאי 1992 זכה מירון במדליית זהב במשחה ל-200 מטר גב בשיא ישראלי חדש של 2:07.09 דקות, שיפור לשיא בן ה-3 שנים של ערן גרומי 2:07.48 דקות.
ביוגרפיה > 1993

באליפות ישראל שנערכה בווינגייט ב-20 באפריל 1993 זכה מירון בשתי מדליות זהב, מבשחה ל-100 מטר גב בתוצאה של 59.37 שניות, לפני יוסי טנצר ממכבי קריית אונו (1:02.50 דקות) ויואב מאירי מהפועל ירושלים ובמשחה ל-200 מטר גב בשיא ישראלי חדש של 2:05.00 דקות, שיפור לשיאו, לפני יוסי טנצר (2:13.08 דקות) ויואב מרקוביץ' מהפועל נהריה (2:16.12 דקות).
ביוגרפיה > 1993 > המכביה ה-14

בתחרות השחייה של המכביה ה-14 שנערכה ביולי 1993 בבריכת השחייה באוניברסיטת תל אביב זכה מירון ב-3 מדליות, 1 זהב ו-2 כסף. מדליית זהב במשחה שליחים 4x100 מטר מעורב ביחד עם אורי שטיפט, יואב מאירי ודימה רבינסקי בשיא ישראלי חדש של 3:53.80 דקות, לפני מקסיקו ודרום אפריקה. מדליות כסף, במשחה ל-100 מטר גב בתוצאה של 59.69 שניות, אחרי דניאל גרייבר מארצות הברית (58.90 שניות) ולפני אלפרד דייוויד מארצות הברית (1:00.13 דקות) ובמשחה ל-200 מטר גב בתוצאה של 2:06.85 דקות, אחרי דייוויד אלפרט (2:05.71 דקות) ולפני דניאל גרייבר (2:09.69 דקות).
ביוגרפיה > 1993 > אליפות אירופה

באליפות אירופה שנערכה בשפילד, אנגליה באוגוסט אותה שנה הוא סיים במקום 25 במשחה ל-200 מטר גב בתוצאה של 2:07.88 דקות.
ביוגרפיה > 1994

באליפות ישראל שנערכה באוגוסט 1994 זכה מירון במדליית זהב במשחה ל-100 מטר גב בתוצאה של 1:01.46 דקות, לפני ניר טוביס חברו לקבוצת מכבי חיפה (1:02.12 דקות) ויואב גת מהפועל קריית טבעון (1:03.47 דקות).